Tufan Minnullin

Tufan Minnullin (tam adı: Tufan Abdulla oğlu Minnullin, , ; ) — tatar əsilli SSRİ və Rusiya dramaturqu, nasiri, publisisti və ictimai xadimi, Kazan şəhərinin fəxri sakini.

 Həyatı 
Tufan Abdulla oğlu Minnullin 25 avqust 1935-ci ildə SSRİ-nin RSFSR-nın Tatarıstan MSSR-nin Kama Tamağı rayonunun ərazisinə daxil olan Olı Mərətxuca kəndində anadan olmuşdur.

1952-ci ildə o, orta məktəbdən məzun olmuş, 1956–1961-ci illərdə M. S. Şepkin adına Moskva Ali Teatr Məktəbində təhsil almışdır.

Tufan Minnullin 1961–1964-cü illərdə Menzelinski Akademik Teatrında işləmişdir. Eyni zamanda o, dram ilə peşəkarcasına maraqlanmağa başlamışdır.

1962-ci ildə Menzelinski Akademik Teatrı onun komediya janrında yazdığı «Kəndimizin əhalisi» () əsərini tamaşaya qoymuşdur. Həmin il onun «Azat» (, ). pyesi Əliəsgər Kamal adına Tatar Dövlət Akademik Teatrında tamaşaya qoyulmuşdur.

Tufan Minnullin 1964–1967-ci illərdə Kazan Telestudiyasının redaktoru kimi çalışmış, eyni zamanda «Çayan» (, ) jurnalında redaksiya vəzifələrini icra etmişdir.

1968-ci ildən o, ədəbi fəaliyyətlərlə məşğul olmuşdur.

1975–1977-ci illərdə Tufan Minnullin Moskva şəhərində ədəbiyyat üzrə ali ixtisaslı kurslara getmişdir. 1984–1989-cu illərdə idarə heyəti sədri kimi çalışmışdır.

1989–1991-ci illərdə SSRİ-nin Xalq Deputatı, SSRİ Ali Sovetinin üzvü olmuşdur.

Tufan Abdulla oğlu Minnullin 2 may 2012-ci ildə Rusiya Federasiyasının Tatarıstan Respublikasının paytaxtı Kazan şəhərində ürəktutmasına görə Respublika Kiliniki Xəstəxanasına aparılmış, həmin gün 76 yaşında vəfat etmişdir. Onun meyiti Kazan şəhərindəki tatar qəbiristanlığında dəfn edilmişdir.

 Şəxsi həyatı 
Həyat yoldaşı Nəsibə İhsanova ( 1938) teatr aktrisası, qızı Alfiya Minnullina-Yunisova isə jurnalistdir.

 Yaradıcılığı 
Onun müəllifi olduğu pyesləri Tatarıstanın teatr cəmiyyətində populyardır. Bunlara «Kəndimizin əhalisi» (; 1961), «Bizim seçdiyimiz tale» (; 1972), «Biz gedirik, siz qalırsınız» (; 1986), «Əlvida» (, ; 1993), Yemelyan Puqaçov və Bəxtiyar Kankayevin yoldaşlığı barədə tarixi dram janrıda yazılmış «Bəxtiyar Kankayev» (; 1974), «Diləfruz üçün dörd bəy» (), «Aldermeş kəndindən olan qoca» (), «İlgizar + Vera» (), «Mənim qəlbim» (), «Ulduz ay olmadan bizə işıq saçır» (, ), «Layla» (, ) və başqaları aiddir.

 İrsi 
Kazan şəhərində onun adını daşıyan bir küçə var.

 Mükafat və təltiflər 
Musa Cəlil mükafatı (1974)
Konstantin Stanislavski adına RSFSR Dövlət Mükafatı (1979)
Abdulla Tuqay adına Tatarıstan Respublikası Dövlət Mükafatı (1979)
 Tatarıstan Respublikası Xalq Yazıçısı (2005)
 Tatarıstan MSSR Əməkdar İncəsənət Xadimi
 Başqırdıstan Respublikası Əməkdar İncəsənət Xadimi
Rusiya Federasiyası Əməkdar İncəsənət Xadimi

 Xarici keçidlər 

 Tufan Minnullin — Tatarıstan Respublikasının Milli Kitabxanasının rəsmi saytında.
 Tufan Minnullin — Белем.ру saytında.
 Tufan Minnullin — kitap.net.ru saytında.
 Tufan Minnullin — Татар язычылары порталы saytında.
 Əsərlərinin siyahısı — Tatarıstan Respublikası Nazirlər Kabinetinin Kitab Fondu saytında.

Kateqoriya:Tatar yazıçılar
Kateqoriya:Tatar şairlər
Kateqoriya:Tatar dramaturqlar
Kateqoriya:Tatar publisistlər
Kateqoriya:SSRİ yazıçıları
Kateqoriya:SSRİ şairləri
Kateqoriya:SSRİ dramaturqları
Kateqoriya:SSRİ aktyorları
Kateqoriya:SSRİ publisistləri
Kateqoriya:Rusiya yazıçıları
Kateqoriya:Rusiya şairləri
Kateqoriya:Rusiya dramaturqları
Kateqoriya:Rusiya aktyorları
Kateqoriya:Rusiya publisistləri
Kateqoriya:XX əsr yazıçıları
Kateqoriya:XX əsr şairləri
Kateqoriya:XX əsr dramaturqları
Kateqoriya:XX əsr publisistləri
Kateqoriya:Sov.İKP-nin XXVII qurultayının nümayəndələri